شەفەق نیوز/ دوو مناڵ و ژنیگ، ئمڕوو شەممە، لە
کەفتن تووپیگ لەبان ماڵیان لە ناوچەی خوەی وەڕێۆبردن کوردی لە باکوور خوەرهەڵات
سوریا وەگورەی سەرچەوەیگ ئەمنی زەخمداربوین.
سەرچەوەگە ئەرا ئاژانس شەفەق نیوز وت: شەوەکی
ئمڕوو، سوپای تورکیا و باڵەیل لایەنگری دەسکردنە بمباران ناوچەی عین عیسا لە شوونەیل
خوەیانەو لە باکوور ناوچەگە.
وتیش: کولەیگ کەفتە بان ماڵیگ و دوو مناڵ و ژنیگ
لەو ناوچە زەخمدار کرد.
ناوچەی عین عیسا ناوەند ناحیەیگە سەروە ناوچەی
تەل ئەبیەز لە پارێزگای ریقە لە باکوور خوەرهەڵات سوریا.
سەرچەوەگە وتیش: دەورگرد ناوچەگە کەفێدە وەر
بمبمارانیگ نیمچە رووژانە لەلایەن سوپای تورکیا و باڵە لایەنگرەیلی، بەڵکم ئمڕوو
بمبارانەگە رەسیە ناوەند ناوچەگە.
